altaimelody
Кудайдын бичимелдери (Баланын Алтай тили) 
Эне кижи 
Балазын jаштаҥ ала 
Ӧзӧги бай 
Болзын деп 
Алтай чӱм jаҥын 
Jартап 
Баланыҥ кӧрӱм 
Шӱӱлтезин 
Тыҥыдып 
Байыдар керек 
Jаҥын билер бала 
Ӧзӧги куру болбос 
Андый бала 
Экиленбес 
Ары-бери 
Jайылбас 
Бек санаалу jӱрер 
Jӱрӱмниҥ 
Учурын аайлап 
Аракыга 
Таҥкыга 
Балыр jӱрӱмге 
Тартылбай 
Чийӱни ӧтпӧскӧ 
Албаданар 
Кӧп улусту 
Городко барза 
Анда jӱрӱмниҥ 
Абына алдыртып 
Jабыс кемине тӱшпес 
Кураа балдардын 
Алдына 
Тоомjыда jӱрӱп 
Алтай тилиле 
Куучындап 
Бойын jаҥыс ла 
Jакшы jанынаҥ 
Кӧргӱзер 
Тилин билгени 
Ол эне-адазы 
Балазын 
Jакшы jанына 
Таскадып 
Салганын керелейт 
Тил алтай кижиниҥ 
Байлыгы 
Кудайдаҥ берилген 
Энчизи 
Алтай тилге 
Кӧп jажытту 
Учурлу сӧстӧр 
Салынган 
Алтай jерге 
Ӧзӧктӧҥ 
Сызылып чыккан 
Алтайлап айткан 
Алкыш сӧзис 
Керек 
Алтай Кудай 
Ойто кайра 
Алтай тилле 
Ак санаала 
Биске ийет 
Алкыш быйанды 
Баш болзын 
Алтай тилим 
Бастыра тилдердиҥ 
Бажы болгон 
Кеен jараш 
Байлу-чӱмдӱ 
Алтай тилим 
Алтай jерде 
Угулып турзын 
Учурлап айткан 
Алкыш сӧзи 
Баш болзын, баш болзын 
Бичигени Табаева Н.Я
https://vk.com/club47031643
Мен ондодым..алтай граматиканы кем де билбес эмтир...уйат биске узезиске
грамматика кижини тилин тооп jат па jок по деп коргузет. Тилин тоогон кижи, бойын да тоор, анайда ок эне-адазы уредип салган деп, эне-адазын дьакшы дьанынан коргузет.
узезиске деп база бичилбей 1ат ой уул
[id139264003|Адучы], айса канайда бичилер? 😌
узебиске